cyanic-selkie/wikianc huggingface dataset:
Raumpatrouille
De Feernsehreeg is in swart-witt dreiht worrn un hett siet Johrteihnten al Kultstatus. Bi’t eerste Utstrahlen in de ARD kreeg se Inschaltquoten vun bit to 56 % un is dorüm faken as „Stratenfeger“ betekent worrn. In Düütschland is de Reeg in’t Eerste Programm 1968 un 1975 as ok vun verschedene Regional-Senner vun de ARD, un later ok vun Sat.1 bit 1999 tosamen twintig mol wedderhaalt worrn. Op Sat.1 löpen aver ut rechtliche Grünnen faken blots fief Folgen.
Inholt
Worüm dat in de Reeg geiht, warrt bi jede Folg in’n Vörspann vertellt, de mit dramaatschen Ünnertoon vun Claus Biederstaedt snackt worrn is:
De Reeg vertellt in söven Folgen, wat Commander Cliff Allister McLane mit sien Kru op den gauen Ruumkrüzer Orion beleven deit. McLane is bekannt för sien opsternaatsche Oort un Wies mit högere Amtdrägers ümtogahn, wenn sien Stuurkopp dat nich anners tolett. Gliek in de eersten Folg vun de Reeg warrt he wegen sien Verhollen to de Ruumpatrouille straafversett, vun wegen dat he gegen en utdrücklichen Befehl de Lannenmööglichkeit op den Saturnmaand Rhea bewiest hett. Tosamen mit sien Mannschop beleevt he Geschichten in’n Weltruum, wobi sik en Krieg mit de frömme Spezies Frogs as’n roden Faden dor de Reeg tütt.
De Stammmannschop vun de Orion besteiht ut fief Lüüd: De Kommandant vun’t Ruumschipp is Cliff Allister McLane. Em to Siet staht de Armierungsoffizeer Mario de Monti, de Boordingeniör Hasso Sigbjörnson, de Astrogator Atan Shubashi un Helga Legrelle as Leutnant för Ruumöverwachen. As nu de Mannschop straafversett worrn is, warrt jem dwangswies tosätzlich de Sekerheitsoffizeer vun’n Galaktischen Sekerheitsdeenst (GSD) Tamara Jagellovsk an de Siet stellt. Se schall dorför sorgen, dat McLane dat deit, wat em opdragen worrn is.
De Inholt vun de Folgen:
Angriff aus dem All
Liekers dat Commander McLane Alphaorder harr, lannt he mit de Orion op den Saturnmaand Rhea. Man ok vörher al, hett he wegen sien opsternaatsche Oort un dat nich beachten vun Befehlen mehrmols disziplinaarsch Arger kregen un warrt na dit Vergahn nu mit sien kumplette Mannschop to de Ruumpatrouille straafversett. Un dat he nich noch mehr Arger maken deit, warrt em to’n Oppassen ok no en Offizeersche vun’n Galaktischen Sekerheitsdeenst (GSD), Tamara Jagaellovsk, an de Siet stellt. Jemehr eerste Routine-Opdrag an’n nächsten Dag is, de Bewegen in en Ruumsektor to överwachen. Op’n Weg kamt se an de vörschaven Butenbasis MZ-4 vörbi, de aver op jemehr Anfragen nich reageert. An Steed vun en Antwoort warrt de Orion en sünnerboren Kood övermiddelt. As McLane nakieken will, wat mit MZ-4 nich stimmt, gifft dat to’n eersten mol Striet mit Lt. Jagellovsk. Liekers sett McLane sik dör un kann ehr dorvun övertügen, dat dat nich blots’n fixen Infall vun em is.
Sigbjörnson un Shubashi warrt rünner op de Statschoon schickt, woneem se faststellt, dat dat dor keen Suerstoff mehr gifft. All de Lüüd op MZ-4 sünd dood un seht ut as weern se in jemehr Bewegen infroren. In de Gäng finnt se sünnerbore Wesen vör, de een kuum sehn kann un gegen de jemehr Strahlenwapen nix utrichten künnt, vun wgen dat se eenfach dör jem dörgaht. To de glieken Tiet warrt de Orion vun frömme Ruumscheep angrepen, de jem technisch wiet över sünd. Gau warrt klor, dat dat feendliche Butenirdische sünd. Wegen Invasions-Gefohr gifft Jagellovsk den Befehl, MZ-4 tonichten to maken, ok wenn de beiden Kru-Liddmaten dorbi ümkamt. Dorbi kriggt se sik wedder mit McLane in’e Wull, sütt opletzt aver in, dat se Recht hett. Man, as he den Befehl utföhren will, markt he, dat jemehr Energiesmieters blockeert sünd, un se nix mehr doon künnt. Üm gau Wohrschau to geven, warrt’n Torüchstörten na de Eer beslaten. De galaktische Flott op MZ-4 lostoschicken warrt as nich mehr nödig ansehn, vun wegen dat en automaatschen Laborkrüzer op MZ-4 tostüert, de mit de Statschoon kollideert, wenn he vun de Statschoon keen ne’en Kurs kriegen deit, un ehr dormit tonichten maakt.
De eerste Utstrahlen weer an’n 17. September 1966 mit en Inschaltquoot vun 37 %. Speelbaas weer Michael Braun.
Planet außer Kurs
De Ruumkrüzer Hydra ünner dat Komamndo vun General Lydia van Dyke is in en Megnetstorm kamen un kann nu nich mehr stüert warrn. De Mannschop hett en Supernova opdeckt, de bannig gau op de Eer toflüggt. Se finnt rut, dat de Frogs dorachter steekt un de Nova stüert, üm de Eer tonichten to maken. Van Dyke kann disse Naricht noch an de Eer wietergeven, denn brickt ehr Lichtfunk tosamen. Op de Eer warrt McLane un Jagellovsk dör den GSD dorvun gewohr. Wiel inn GSD övern Evakueeren vun de Eer beraat warrt, maakt McLane sik Sorgen üm General van Dyke, sien Baas as he noch nich straafversett weer.
Vun wegen dat de Orion 7 dat gaueste Schipp is, wat McLane foorts losschickt, üm de Hydra to redden. Henkamen künnt se nich, aver mit jem Kuntakt opnehmen un so de Koordinaten vun de Leitstatschoon vun de Frogs rutfinnen, de de Hydra in de TWüschentiet bestimmt hebbt. McLane will toeerst van Dyka redden, warrt aver vun Jagellovsk mit vörhollen Strahlenwapen dwungen, sik üm de Eer to scheren, vun wegen dat dat wichtiger is. McLane sütt dat in un kann ok wohraftig de Leitsteed in Dutt scheten, man de Nova neiht wieter op de Eer to. Op de Eer warrt de Diskusschoon üm’t Evakueeren jümmers duller: blots noch veer Daag sünd dat, bit de Katastroof över jem rinbreken deit.
McLane hett aver noch en Infall, de liekers aver levensgefährlich is: Mit de Orion will he in de Flaagbahn vun de Nova flegen üm dor Antimateriebomben aftosmieten, um ehr ut de Bahn to smieten. De Plaan geiht aver nich ganz op un de Orion kriggt böös een mit. As de Laag nu jümmer utsichtsloser warrt, hett McLane noch en letzte Idee: He lett de Orion mit Energie opladen un stüert dat Schipp direkt op de Nova to. De Mannschop geiht an Boord vun de beiden Lancets un versöcht sik na de Hydra dörtoslahn in de Hapen, dat Schipp wedder flott to kriegen.
De Orion explodeert, as se op de Nova stört un maakt ehr mit tonichten. Op de Eer herrscht nu grote Freid, as se mitkriegt, dat de Nova nich mehr dor is. Man togliek gifft dat ok Truer, vun wegen dat annahmen warrn mutt, dat McLane un sien Lüüd dood sünd. De finnt in de Twüschentiet aver wohrhaftig na de Hydra, reddt jemehr Mannschop un fleegt dormit torüch na de Eer. Dor kriegt se an’n Enn en ne’et Schipp, de Orion 8, mööt sik aver noch mit de Bürokratie rümslahn, vun wegen dat McLane meist en Dutz Verlustmeldungen för de Orion 7 utfüllen mutt.
Hüter des Gesetzes
De Kru vun de Orion is to’n Wieterbilln na’n Kurs över en ne’en Arbeitsroboter schickt worrn, as se en Naricht vun TRAV kriegt, dat se den Opdrag hebbt, in’n Ruumafsnitt 12M8 sössteihn Ruumsonden to kontrolleeren. As se dor ankamen sünd, övernehmt Shubashi un Legrelle de eerste Schicht un fleegt mit’n Lancet na de Sonden. Man denn kummt de Ruumfrachter Sikh 12 bi de Orion vörbi ünner dat Kommando vun Commodore Ruyther, en fröheren Baas vun McLane. De hett jüst’n Ladung Ierz vun’n Planetoiden Pallas opnahmen, glöövt aver, dat dor was nich stimmt, vun wegen dat he letzt mol blots den Schutt an Boord nahmen harr un sik de Lüüd op Pallas nich mehr bi em meelt. McLane beslutt op Pallas natokieken, wat dor los is. Man, dat keeneen op de Erd wat vun dien Wegblieven markt, driggt he Shubashi op, mit de Lancet en Energiefeld to tügen, dat so groot is as de Orion –’n ollen Ruumfohrertrick: („Laurin lett gröten“, en Anspelen op Laurins Tarnkapp).
De Orion flüggt also wieter na de Pallas, woneem se in de ünnerirdischen Anlagen vun twee Arbeitsroboters mit Wapen insparrt warrt. Dat dröff gor nich wesen, vun wegen dat Roboters so programmeert sünd, dat se Minschen nix doot. In de Stollen finnt se ok de vermissten Bargarbeiters. Dat de Roboters dat Regeer övernahmen hebbt liggt doran, dat se mitankieken müssen, as bi’n Striet Minschen doodschaten worrn sünd. Dorbi is dat to’n Kunflikt vun de Robotergesetten kamen un de Programmeeren is dör’n Tüdel kamen.
De eerste Utstrahlen weer an’n 15. Oktober 1966 mit en Inschaltquoot vun 53 %. Speelbaas weer Theo Mezger.
Deserteure
To’n Angang vun de Episood warrt op de Orion en nee Wapen inboet, de Overkill nöömt, un ok glieks utprobeert warrt. To de sülven Tiet steiht Commander Alonzo Pietro op de Eer ünner Verdacht, dat he to de Frogs överlopen wull. He weer jüst noch rechttietig vun en annert Ruumschipp affungen. Man Pietro seggt, he weet dor nix mehr vun.
Duras
Duras is de Familiennaam von
Raumpatrouille
Deserteure
Jagellovsk sütt Sigbjörnson glieks as’n Verrader un övernimmt dat Regeer an Boord. Man gliektietig geiht de Monti an’n Reekner un gifft ok wedder den Kurs in. Ok he seggt achterran, dat he dor nix mehr vun weet. De Professer hett en Idde un segg nu to Tamara, dat se sik an’n Reekner stellen schall. Ok se gifft den Kurs na de Frogs in, un dat warrt nu kloor, dat de Frogs den Willen vun de Minschen manipuleeren künnt.
Dorbi kummt nu McLane ok en Infall, neemlich, dat de Orion so doon schall, as wull se överlopen, üm den Stüttpunkt vun de Frogs to finnen un mit Overkill tonichten to maken. Op de Eer markt de Lüüd dat natürlich un schickt de Hyra ünner van Dyke achterran, üm de Orion doran to hinnern. Se kummt aver nich so wiet, vun wegen dat se vun de Frogs affungen warrt. De Orion kann dat Teel also tonichten maken.
Kampf um die Sonne
Op de Eer stiegt de Temperaturen un gliektietig finnt de Orion op den Planetoiden N116a unvermodens neddere Vegetatschoon vör. De hogen Temperaturen laat Gletscher smölten und so draut op de Eer grote Katastrofen. Da warrt vermoodt, dat de Sünn künstlich ophitt warrt, un de Orion schall den Planetoiden-Gördel ünnersöken. Dorbi stööt se op N 108 op en frömme Lancet un twee Mannslüüd mit Wapen, de sik as Wetenschopplers utgeevt. Se warrt na de Eer bröcht un utfraagt. So warrt klor, dat de beiden vun den Planeten Chroma kamt, woneem en minschliche Rass leevt, de vun ehmolige Rebellen ut de galaktischen Kriegen afstammt.
Op Chroma is dat nu so, dat jemehr egen Sünn jümmer köller warrt un dormit de Levensgrundlaag swinnt. Dorüm hebbt se Experimenten mit de Sünn vun de Eer maakt. För de Regeren op de Eer gifft dat blots een Weg: en Präventivslag gegen Chroma, vun wegen dat dor blots Verbrekers leevt, McLane Will dat hinnern un flüggt mit Tostimmen vun’n GSD-Baas Villa op egen Verantworten mit de beiden Wetenschopplers na Chroma. He finnt dor en Matriarchat vör un McLane mutt mit en Regeerensbaas’sche verhanneln. Se lett sik nich recht övertügen, vun wegen dat dat ok üm dat Överleven vun ehr egen Welt geiht.
Man, vun de Eer geiht de Präventivslag los. Villa informeert Jagellovsk doröver, de dorophen in mit een vun de Wetenschopplers bi de Regeeren op Chroma inbrickt, üm McLant to warnen. Se warrt dorbi aver fangen nahmen un kummt tosamen mit McLane in’t Gefängnis. Vun wegen dat se beide glöövt, dat dat mit jem nu vörbi is, gifft Tamara to, dat se sik in Mc Lane verkeken hett un küsst em. Man de Baas’sche vun Chroma seggt jem denn, dat se nageven hett un de Eer dat ok vertellt hett. De Orion dröff torüch na de Eer, man McLane mutt för unbestimmte Tiet as „Sünnerbottschopper“ op Chroma blieven.
De eerste Utstrahlen weer an’n 12. November 1966 mit en Inschaltquoot vun 40 %. Speelbaas weer Michael Braun.
Die Raumfalle
De Orion warrt wedder mol in’t All schickt, ditmol to’n Sammlen vun Sporen, üm Bewiesen för de Panspermia-Theorie to finnen. Mit an Boord is Paul Ibsen, de Swiegersöhn vun’n Minister, de as Science-Fiction-Schriever op de Söök na Stoff för wietere Romanen is. McLane hollt dor nich veel vun, kann aver nix dorgegen maken. In’t Teelrebeet in de Neeg vun’n Maand Umbriel fangt de Mannschopp mit de Arbeit an. Ibsen fraagt McLane, wat he mol mit en Lancet flegen dröff, un na en beten Tögern seggt he em dat to, hollt am liekers aver op’n Leddstrahl fast. Ibsen schalt den aver af un lannt op’n Planetoiden Mura, vun den aver nich mehr wegkummt.
Mura is en Straafkolonie för Verbannte un Ibsen warrt dor vun de Verbrekers fangen nahmen. He warrt mit Omikron-Strahlen ünner Druck sett un seggt opletzt de Orion-Kru Bescheed woneem he is un dat se em hollen mööt. De Mannschop warrt ok glieks fangen sett un McLane kummt nu twüschen den Omikron-Strahler, mit den de Tourenne, en verbannten Wetenschoppler, em langsom doodquälen will. Sien Plaan is, mit de Orion na de Frogs to flegen, üm jem sien Technik antobeden. McLane kann em aver besnacken, dat he ahn sien Mannschop de Orion gor nich flegen kann. Tourenne lett sik dorop in un bringt jem mit en poor vun sien Lüüd an Boord, üm sik de ne’en Systemen wiesen to laten. Üm de Flucht to hinnern, gifft dat över Mura en Magnetschild.Man de Orion-Kru kann en Lancet an den Shcild to’n exploderen bringen un denn sülvst mit de Orion utneihn. De Orion warrt düchtig dörschüttelt, wat de Mannschop utnütt, üm de Verbrekers ünnertokriegen.
De eerste Utstrahlen weer an’n 26. November 1966 mit en Inschaltquoot vun 51 %. Speelbaas weer Theo Mezger.
Invasion
McLane is jüst bi General Wamsler, as en Nootroop vun dat Ruumschipp Tau oplöpt. An Boord sünd Oberst Villa un acht wichtige Lüüd vun’n Sekerheitsdeenst op Geheemmisschoon. Villa bericht vun gau wesseln Gravitatschoonsfeller un glöövt an’n Angreep vun de Frogs. In en Lancet willt se de Statschoon Gordon anflegen, denn brickt de Verbinnen af. Dat warrt annahmen dat Villa un sien Lüüd dood sünd. Villa un sien Lüüd kamt as eenzige dör un sünd ’n poor Daag later wedder torüch op de Eer. In en Beraden seggt Villa nu aver, dat se in’n ganz gewöhnlichen Lichtstorm kamen weern un dat nix mit de Frogs to doon harr. McLane kummt dor nich recht mit un bestieht op wietere Ünnersöken, kummt aver nich dormit dör.
Bito warrt nu vun’n GSD Starts vun Ruumscheep ünnerseggt un se öbernehmt ok de Kontroll vun de Startbasen. McLane sütt sik in’t Recht un maakt sik Sorgen, dat dat en Putsch dör Villa geven künn. üm em op de Proov to stellen, fraagt he direkt bi Villa an, wat he doch wegflegen dröff un fraagt Tamara, dat se sik in’t Büro na Bewiesen ümkieken schall. McLane kriggt Verlööf to flegen un dröff sogor den böversten Ingenieur Kranz mitnehmen.
Tamara kriggt nu wohrhaftig wat rut, man dat weer en Fall un se warrt fastnahmen. Mc Lane kummt opletzt in de Neeg vun Gordon an un finnt dor Ruumscheep vun de Frogs, de ut all Richten kamt. Villa plaant ogenschienlich en Invasion op de Eer. Kranz öbernimmt an Boord dat Regeer un dwingt McLane, wieter na Gordon to flegen, üm de Frogs de Overkilltechnik to wiesen. Sigbjörnson sabotteert aver den Andrief un se künnt blots noch mit halve Kraft flegen. To glieken Tiet kann Tamara op de Eer en Spreekverbinnen schalten, so dat TRAV vun de Invasionsplaans Wind kriegt. Se künnt den GSD överraschen und jem fangen setten, man de Invasion lett sik nich ophollen.
De eenige Lösung is, den Leddstrahl op Gordon tonichten to maken, den de Frogs för jemehr Energieversorgen bruukt. De Orion-Mannschop kann Kranz utschalten un flüggt mit vulle Kraft wieter na Gordon. Mit Overkill künnt se de Statschoon Gordon tonichten maken un so den Vörmarsch vun de Frogs afwehren. An’t Enn warrt McLane wedder torüch versett na sien fröhere Eenheit un togliek ok to’n Oberst maakt. To’n Sluss küsst sik McLane un Jagellovsk un dat warrt andüüt, dat de beiden nu ok privat en Poor warrt.
De eerste Utstrahlen weer an’n 10. Dezember 1966 mit en Inschaltquoot vun 39 %. Speelbaas weer Michael Braun.
Raumpatrouille in’n tiethistoorschen Rahmen
Ut de hüütigen Sicht mag de Feernsehreeg eher komisch un kultig wirken. Dietmar Schönherr segg aver in en Interview, dat de Reeg to de Tiet woll eernst meent weer, ok wenn se mit Humor maakt weer. De Reeg is Enn vun de 1960er un Anfang vun de 1970er Johren vun de Sichtwies, de in de Kulturpolitik begäng weer, teemlich negativ beweert, bit hen to dat Prädikat „faschistoid“.
To dat 40-johrige Jubiläum vun de Reeg harrn all Bedeeligten, de noch leven deen, de Mööglichkeit över de Produkschoon mit groten Tietafstand noch mol natodenken. De WDR hett an’n 17. September 2006 en Sennen vun een Stünn in sien Hörfunkprogramm utstrahlt, de en poor Maanden later vun Düütschlandradio Kultur wedderhaalt worrn is un in de Twüschentiet ok as Höörbook to köpen is. De Titel dorvun weer „Raumpatrouille – Die phantastische Geschichte des Raumschiffes Orion. Eine Fernsehlegende wird 40.“ De Medienjournalist un Schriever Robert H. Bales hett mit Schauspelers as Dietmar Schönherr, Eva Pflug, Wolfgang Völz oder Charlotte Kerr-Dürrenmatt snackt, man ok mit Lüüd, de achter de Kamera stahn hebbt, as den Speelbaas Theo Mezger, den Tricktechniker un hüütigen Produkschoonsdesigner Götz Weidner oder den Komponisten Peter Thomas.
Produkschoon
De Feernsehreeg is 1965 in swart-witt mit för de dormolige Tiet veel Kreativität un Opwand dreiht worrn. Eenige Szenen sünd al mit dat Bluescreen-Verfohren herstellt worrn un müssen dorüm in Farv dreiht warrn. De Bavaria-Baas Helmut Jedele hett na Co-Produzenten söcht, vun wegen dat de plaanten Produkschoonskosten vun 360.000 DM för een Folg to hooch weern för den WDR, de anfangs as Hööftproduzent dacht weer. Funnen weer de franzöösche ORTF, de sik mit 20 % an de Kosten bedeeligen de. Dorför sünd eenige Szenen sünners för de franzööschen Tokiekers parallel maakt worrn. To’n Bispeel weer in de föfften Folg de Baas’sche vun Chroma in de franzööschen Faten vun Christiane Minazzoli speelt worrn, in de düütschen vun Margot Trooger. In Frankriek hett de Reeg Commando spatial – Les aventures fantastiques du vaisseau d'espace ORION heten.
De Trickeffekten un Utstatten, de för de dormolige Feernsehwelt meist spektakulär weern, laat een vundaag en beten smuustern. Dor geev dat to’n Bispeel frömd maakte Plettiesens un Bliekstickenspitzers as Amaturen oder Plastikbekers as Dekenlampen. De Rangafteken an de Uniformen weern Stücken vun Lockkorten för EDV-Systemen. Klockenpennels mit Metallkugels op’n zylindrischen Stift, de op’n Kopp stahn deen, weern as Fohrhevels bruukt. Un ok Waterhahns un Gorrnrullen weern in de Dekoratschoon verbruukt. De Kunststoffkulissen in de Kommandekanzel vun de Orion sünd mit de dormols ganz ne’en Thermoformen maakt worrn.
För de Opnahmen geev dat de Orion as Modellen in dree Grötten mit Dörmetern vun 60 cm bit 1,60 m. Dat Set vun’n Kommandostand harr en Dörmeter vun 28 m. För de elektrischen Schaltungen sünd 3200 Gleihlampen un 10.000 m Kavel inboet worrn. An eenige Steden gifft dat Ventilen vun en Mischbatterie un annere Kuriositäten, de ut’n Bomarkt stammt, ünner annern ok en groten, klobigen Thermostat, as de för de 1960er Johren tyypsch weer.
Trickeffekten
För de Trickeffekten sünd to’n Deel optische Printers bruukt worrn, üm de ünnerscheedlichen Szenen tosamentosetten. To’n Deel weern ok Tekentrickelementen insett, as bi de Strahlenwapen un de Magnetstörm. Ok Modelltrickopnahmen un Matte-Opnahmen sünd bruukt worrn, bi de en Deel vun’n oorsprünglichen Achtergrund dör en annert Bild uttuuscht warrt. So ist to’n Bispeel de Bodden vun de Ünnerwaterbasis 104 för de Orion egentlich de Königsplatz in München. Disse Szeen besteiht ut dörteihn Deelen, de bi’t Nabearbeiten tosamensett worrn sünd. Alleen dat Ruumschip Orion bestünn al ut fief Deelen.
Astroschiev
Op de Schiev weern ünnerscheedliche Szenen to sehn, as de Countdown oder de Overkill-Test. Se bestünn ut en witte Platt vun 1.60 m Dörmeter. Över de Platt weer in de Dekoration en Lock utsneden, wo en Spegel in hüng. Över den Spegel is mit’n Fimprojekter de Szeen afspeelt worrn, de vörher al opnahmen weer.
Frogs
De Frogs weern vun Schauspelers dorstellt, de drange, blaue Antög dragen hebbt. Se weern mit en Cinemascope-Lins in de Läng togen. För dat Blenkern is op en Holtrull Gleem (blenkern Partikels) opkleevt worrn, de langsom dreiht (eenmol link rüm, eenmol rechts), versett un unscharp opnahmen weer. De beiden Opnahmen weern överenanner leggt un mit de Bluescreen-Technik op de langtogen Ümreten vun de Schauspelers kopeert.
Lichtstorm
För den Lichtstorm in’n eersten Deel is de Orion in’t Bluescreen-Verfohren filmt worrn. För den Storm weern Rieskoorns smeten, mit en Highspeed-Verfohren opnahmen un achteran wedder mit normale Snelligkeit afspeelt.
Omikronstrahlen
För de Strahlen vun’n „Omikronstrahler“ in Episood 6 is de Film achteran Bild för Bild mit en Raseerkling nabearbeit worrn. Jede enkelte Strahl is vun Hand in den fardigen Film inritzt worrn.
Overkill
För den Overkill in de Folgen 4 un 7 is en Gipskugel an en Steed holl maakt un mit Rosinen, Ries un mahlen Kaffee opfüllt worrn. Mit Pressluft is de Füllen den wegpuust worrn. En Highspeed-Kamera hett dat opnahmen un naher is dat wedder mit normale Snelligkeit afspeelt worrn.
Roboter
För de Roboters in de Episoden 3 un 4 sünd eenfacke Attrappen ut Papp un Holt insett worrn, de in’t Maat 1:1 an dünne Fadens ophangen weern – de in de Naprodukschoon wedder rutmaakt weern – oder vun achtern afstütt weer, dat dat för de Kamera nich to sehn weer. Stahn künnen de Roboters nich, man för eenige Opnahmen weern welke brukkt, de sik bewegen künnen. Dorför geev dat en Modell, woneem achtern een rinkladdern künn, de de Arms bewegen de. De rechte Arm weer en normalen Iesportschoonslepel un de linke Arm weer en Deel vun en Geboortstang. Dat geev blots twee Roboters in Originlgrött, de ut Holt maakt weern. Annere Modellen vun 30 cm Grött sünd mit Stop Motion animeert un in de richtigen Proportschoon in eenige Szenen rinkopeert worrn. Dordör keem de Indruck, dat de Roboters sweevt. Wenn een nipp un nau henkiekt, markt man dat de rinkopeerten Roboters keen Schadden wiest.
Supernova
För de so nöömten Supernova in Episood 2 is en Holtkugel mit Brandmasse inkliestert un an en Seel ophangen worrn. För Den Füersteert is en Striepen ut Blick ok mit de Brandmasse insmeert un affilmt worrn. de beiden Opnahmen sünd later tohopensett worrn.
Ünnerwaterbasis 104
thumb|Kopeerschema vun de Szeen „Ünnerwaterbasis 104“: se weer in fief Evenen ut 13 Bänner tosamensett. De Opnahmen för de Basis weern de mit den gröttsten Opwand an Tricktechnik: De Bodden, op den de Mitarbeiters löpen, weer de leddige Königsplatz in München, de 1965 aver noch anners utseeg as hüüt. De weer to de Tiet noch mit grote Granitplatten utleggt. De Arbeiters weern dor vun en hoge Positschon filmt. De Szeen weer ut dörteihn Filmbänner in en optischen Printer tohopensett. Dat weern ü. a. de Fro in’n Vördergrund, de belüüchte Achtergrund, De Opnahm vun’n Königsplatz, de Orion, de Lannenschacht un en poor Masken un Gegenmasken as op dat Schema to sehn is.
Start ut dat Water
För den Start vun de Orion weer en Foto vun dat Ruumschipp utsneden un op en Glasplatt kleevt. Dorachter weer en lütt Brett mit dree Alka-Seltzer-Tabletten monteert un denn allens tohopen in en Küvett induukt. Opnahmen worrn is dat mit en Kamera, de koppöver stünn, dat dat ütseeg, as en de Luftblasen na ünnen güngen. Üm de Bewegen vun de Orion beter rutkamen to laten is achter de Küvett en bemalten Achtergrund bewegt worrn.
De Krüsel in’t Water weer in en Versööksanlaag för Waterdynamik an de Technischen Hoochschool München maakt un mit en Cinemascope-Lins mit 120 Biller in de Sekunn tarrt opnahmen. Bi’t Afspelen mit normale Snelligkeit tüüg dat den Indruck vun en bannig groten Waterkrüsel in de See. Dat dat Water mehr na de See utsehn de, is dat infarvt un mit starke Schiensmieters anstrahlt worrn. Dat lichte Krüseln op de See weer dör en Ventilater maakt, de op de Waterböverflach puusten de. De Orion sülvst is eerst later in’t Bild kopeert worrn.
Dekoratschoon
Hööftverantwoortlich för de Dekoratschoon weer Rolf Zehetbauer, en vun de bekanntsten Filmarchitekten ut Düütschland. De gröttste Deel vun de Kuliss weer ut den Kunststoff Accuplan maakt. Dorför is de Technik vun’t Deeptehverfohren insett worrn, dat to de Tiet noch nee weer.
In de Kommandostatschoon vun de Orion weern tosamen 22 Anspitzers vun’n Tyyp 322 vun de Firma Dahle as Bedeenelementen inboet. In de zentralen Eenheit vun’n Kommandostand un ok as Proovredschop bi’t Inboen vun Overkill weer en Rowenta-Plettiesen as Dekoratschoon bruukt. De Kommandokanzel weer de gröttste Dekoratschoon mit en Binnenmaat vun meist 10 Meter un en Butenmaat vun 28 Meter. Se stünn op en 60 cm hooch Gestell, üm de tosamen 10.000 m Kavel to versteken, de för dat Set bruukt worrn sünd. För de Produkschoon weer ok en grote Tall vun hoochweertige Designermöbel, -glääs un -lampen insett. So hett de Kru to’n Bispeel op fief Designersöhl vun’n Tyyp Karusseli vun Yrjö Kukkapuro seten, de mit tosätzliche Chromdelen höger maakt weern.
Musik
De Filmmusik to de Reeg is vun Peter Thomas komponeert worrn. De eerste Langspeelplatt, de al 1966 rutgeven weer, is bannig opwäänig opmaakt worrn. De Hüll weer tovn Apenklappen un wies Szenenfotos binnen un buten. Binnen in weer noch en wietere Siet mit Tosatzinforamtschonen inarbeit. Op disse Eerstutgaav weern 18 Musikstücken. In de Johren dorna sünd de Single un de LP mehrmols nee opleggt worrn. In de Twüschentiet gifft dat den Soundtrack ok mehrfack op CD, wobi de letzte Publikatschoon ut dat Johr 2003 mit den Ünnertitel „The Complete Music“ Titel bargt, de bit dorhen nich publizeert weern (t. B. „Mars Menuett“, „Enter The Crew“, „Attention Frogs!“)
Romanen
De söven Original-Episoden un wietere utdachte Aventüers vun de Orion sünd toeerst as Taschenböker rutkamen. Vun 1972 an weern de Tachenböker as Hefte nadruckt un wieterföhrt. Vun de tosamen 145 Folgen sünd blots de Bännen 46 bit 81 exklusiv as’n egene Heftreeg rutbröcht worrn. De Rest weer Deel vun de Heftreeg Terra Astra.
Fotoroman
In de Heftreeg TipTop, de vun Rolf Kauka rutgeven worrn is, sünd de eerste veer Episoden vun Raumpatrouille as Geschicht to’n Wietermaken mit Biller rutkamen. As TipTop instellt worrn is, sünd de restlichen Episoden in Fix und Foxi – Super TipTop Band 6, ünner den Titel Raumpatrouille Orion rutbröcht worrn.
Kino
För dat Kino is in’t Johr 2003 en Tosamensnitt vun mehrere Folgen ünner den Titel Raumpatrouille Orion – Rücksturz ins Kino publizeert worrn.
Anners wat
In de Johren 1992 un 1993 weern in’n Rahmen vun’n dormoligen Bavaria Filmpark in Bottrop-Kirchhellen-Feldhausen Deelen vun de Kulissen as ok Vörföhren un Simulatschonen in en Themenhuus mit den Naam Orion II to sehn.
Kommun Borlänge
De Kommun Borlänge is ene Gemeend in dat Lehn Dalarna in Sweden. Dat höört to de Landschop Dalarna un den Gerichtsbezirk Falu. Se hett 47.323 Inwahners (Stand 2006) op en Rebeet vun 586,74 km². De Sitt vun de Verwalten is in Borlänge.
Demografie
2006 weren 10,38 % vun de Inwahners buten Sweden boren.
Scholen
De Kommun hett 22 Grundscholen, de vun de Kommun bedreven warrt, un ene private Grundschool. De kommunalen Scholen hebbt alltohoop 5154 Schölers un de privaten 58.
Geografie
In de Kommun gifft dat 233 Eilannen, de alltohoop 633 Hektar groot sünd.
Saint-Maximin
Saint-Maximin oder St-Maximin betekent
Saint-Maximin is de Familiennaam von
Rasenkraftsport
De Rasenkraftsport sett sik ut de dree Disziplinen Hamerworp, Gewichtworp un Steenstöten tosamen.
De Reedschoppen sünd dorbi ünnerscheedlich swoor. Dat is afhangig vun de Öllersgruppen, de in ünnerscheedliche Gewichtsklassen indeelt sünd. Op disse Wies warrt lichtere Athleten nich benadeeligt un künnt ok Meesterschoppen un Rekorden winnen. Dorto kummt en Mannschopsweertung, de jümmers een Athlet ut jede Gewichtsklass vun en Öllersgrupp tosamenfaat.
In’t Johr 2005 is för de Bundsligaweertung vun de Mannslüüd en Relativweertung inföhrt worrn. Anners as bi de Dreekampweertung, de vörher begäng weer, warrt hier de Dreekampleistung vun en Athlet noch dör sien Liefgewicht deelt, dat he vör den Wettkamp harr. En Mannschop sett sik dorbi ut veer Lüüd tohopen.
Schallenberg
Schallenberg is de Familiennaam von
Kiek ok bi: Schallenberger, Schallenburg.
Jefferson County (Pennsylvania)
Historie
De Kreis is an’n 26. März 1804 grünnt worrn.
Demografie
Vun de 45.932 Inwahners bi’n Zensus vun 2000 harrn 21.297 Minschen Arbeit. Dat Inkamen je Kopp vun de hele Inwahnertall weer 16.186 US-Dollar. 25.583 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 3.694 Minschen maakt. 11,56 % vun de Inwahners leven 2000 ünner de Inkamensgrenz to de Armoot.
3,22 % hebbt 2000 tohuus ’n annere Spraak as Engelsch snackt un 0,62 % vun de Inwahners sünd buten de USA boren worrn.
Vun de Vöröllern her sünd 98,97 % vun de Minschen Witte, 0,13 % Swarte, 0,21 % stammt ut Asien un 0,01 % vun de Eilannen in’n Pazifik. 0,16 % sünd Nakamen vun Indianers. 0,07 % hebbt sik sülven to noch annere Gruppen torekent. 0,45 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 0,41 % vun de Lüüd ansehn.
Rosendo Urbina
Antonio „Chendo“ Urbina Sr. († 29. November 2018) weer en Diplomaat un Politiker (UDP) ut Belize.
Urbina weer toeerst Schoolmeester in Orange Walk un hett in San Lazaro leevt. Tosätzlich weer he Grünner von de Hannelskeed A and R in Belize. As Schoolmeester is he in’n September 1986 Baas von dat Corozal Junior College worrn, dat to de Tied nee apenmaakt harr.
Bi de Parlamentswahl in Belize 2008 weer he Kannedaat för de UDP in’n Wahlkreis Orange Walk Zentraal. He hett 45,85 % von de Stimmen kregen un kunn sik dormit nich gegen Johnny Briceño von de PUP dörsetten.
Von 2008 bet 2012 weer he as Nafolger von Salvador Figueroa Badschopper von Belize in Mexiko mit Seet in Mexiko-Stadt. 2012 hett Oliver del Cid em aflööst.
Bi de Parlamentswahl 2012 weer he UDP-Kannedaat in’n Wahlkreis Orange Walk Süüd, kunn sik mit 46,34 % von de Stimmen aver ok hier nich dörsetten gegen Jose Abelardo Mai von de PUP.
He weer ok Direkter von dat Belize Tourism Board.
Urbina is in de Nacht von’n 29. op’n 30. November 2018 doodbleven, nadem he al en Tied an Kreeft leden hett. Siene Truurfier weer an’n 4. Dezember in de La Inmaculada Church in Orange Walk. He weer verheiraadt mit Tomasa Urbina.
Ehren
To Neejohr 2003 is he Member of the Order of the British Empire worrn.
Mount Ruker
De Mount Ruker is en groten un düüsteren Barg in Mac-Robertson-Land, Oostantarktika. He liggt in de süden Prince Charles Mountains stracks süüdwesten von’n Mount Rubin.
He is na Luftopnahmen von de Australian National Antarctic Research Expeditions ut dat Johr 1956 karteert worrn. Dat Antarctic Names Committee of Australia hett em na’n Geoloog Richard Anthony Ruker (1930–2012) nöömt, de 1960 op de Mawson-Statschoon arbeidt hett.
Lois Michele Young
Lois Michele Young (* 19. Januar 1951) is en Juristin un Diplomatin ut Belize.
Young is 1951 in Brietsch-Honduras (nu Belize) boren. Se hett Juristeree an dat King’s College London studeert un dat Studium mit en Bachelor of Laws afslaten. Se is Maat von Gray’s Inn. Siet 1976 is se Maat von’n Avkatenvereen von Belize (Bar Association of Belize) un praktizeert in de egen Kanzlie Lois Young Barrow and Co.
Von 1975 bet 1976 weer se Staatsanwältin in dat Office of Public Prosecutions un denn Kroonavkatin bi dat Ministerium von’n Generaalstaatsanwalt un Magistraat. Von 1989 bet 2002 weer se Vörsitterin von dat Belize Social Security Appeals Tribunal un 2008 bet 2012 Vörsitterin von’n Opsichtsraad von de Social Security Chamber.
Se is siet 19. September 2012 as Nafolgerin von Janine Elizabeth Coye-Felson Stännigen Vertreder von Belize bi de Vereenten Natschonen in New York City.
Siet 2019 is se Vörsitterin von de Alliance of Small Island States.
Se weer mit Dean Barrow verheiraadt, de later Premierminister von Belize worrn is. De beiden hebbt twee Kinner (Anwar un Deanne) un sünd scheedt.
Chock
Kiek ok bi: Choc, Chok.
Wießel
duum|De Wießel mit ehr Siedenarms De Wießel (poolsch Wisła) is en 1047 Kilometer langen Stroom in Polen. Se flütt vun de Beskiden na Noorden to un münnt in de Oostsee.
De Wießel hett ehren Born in de Westbeskiden an’n 1214 m hogen Widderberg. Se löppt denn dör Krakau un twischen de Hilligkrüüzbargen un dat Lubliner Hügelland dör in de Deepebene. De Stroom kummt dör Warschau, Thorn un Bromberg. De Münn liggt bi’n Woarder un billt dor en Delta.
Michail Wladislawowitsch Tjurin
rechts|duum|Offiziell Foto Michail Wladislawowitsch „Mischa“ Tjurin (russisch:Михаил Владиславович Тюрин}}, wetenschaplich Transliteratschoon Michail Vladislavovič Tjurin; * 2. März 1960 in Kolomna, Russische SFSR) is en russisch Kosmonaut.
Tjurin hett 1984 sien Afsluss as Floogtüügmechaniker mit en Ingenieursdiplom an dat Staatlich Luftfohrtinstitut in Moskau maakt, wo he sück up dat Upstellen vun mathematisch Modellen spezialiseert harr. De russisch Ruumfohrtkonzern RKK Energija hett hüm ansluutend as Ingenieur in‘ Beriek vun de Kosmonautenutbillen beschäftigt. Dor weer he dormit beupdraagt, dat Training bi Aflööp in dat Sojus-Ruumschipp effizienter to gestalten. Dorneben hett he an Computerprogrammen arbeit.
Kosmonautentätigkeit
In‘ April 1994 wurr Tjurin för dat Kosmonautenkorps utwählt. De nächsten dree Johr hett he in dat „Sternenstädtchen“ de Grundutbillen dorloopen un wurr denn för sien eersten Ruumfloog upstell: af Sömmer 1997 traineer he as Bordingenieur för de Ersatzmannschap vun de Expeditschoon 1 up de Internatschonale Ruumstatschoon (ISS) un ansluutend für de Mannschap vun de övernächste Langtietcrew.
Gemeensam mit Frank Culbertson un Wladimir Deschurow bill Tjurin de ISS-Expeditschoon 3, de in‘ August 2001 to de Ruumstatschoon start is. As Tobringer deen de Space-Shuttle-Mission STS-105 ünner dat Kommando von Scott Lee Horowitz, Pilot Frederick Wilford Sturckow un den Missionsspezialisten Daniel Thomas Barry un Patrick Graham Forrester, de bi hör Rückfloog de aflöst ISS-Expeditschoon 2 (Juri Ussatschow, Susan Helms un James Voss) torüch to de Eer broch. Culbertson, Tjurin un Deschurow hemm veer Maand up de ISS arbeit un wurrn mit STS-108 weer afhaalt.
Af Dezember 2003 hett Tjurin sück för künftige Langtietmannschapen vun de Ruumstatschoon vörbereit. Tonächst in de „tweet Reeg“ as Liddmaat vun Ersatzcrews (Kommandant vun ISS-Expeditschoon 11, Bordingenieur vun ISS-Expeditschoon 12) nomineert, wurr he sluutend för de Hööftmannschap vun de 14. Stammbesatten utwählt.
An’n 18. Januar 2016 hett he sien aktiv Kosmonauten-Loopbahn afslooten. Insgesamt hett he över 532 Daag in’n Weltruum verbrocht.
Peter Eggenberger
Peter Eggenberger is de Naam von
* Peter Eggenberger (* 1939), Swiezer Schriever un Journalist,
Juniata County
Historie
De Kreis is an’n 2. März 1831 grünnt worrn.
Demografie
Vun de 22.821 Inwahners bi’n Zensus vun 2000 harrn 10.986 Minschen Arbeit. Dat Inkamen je Kopp vun de hele Inwahnertall weer 16.142 US-Dollar. 11.346 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 1.337 Minschen maakt. 9,24 % vun de Inwahners leven 2000 ünner de Inkamensgrenz to de Armoot.
Vun de Vöröllern her sünd 98,05 % vun de Minschen Witte, 0,37 % Swarte, 0,25 % stammt ut Asien un 0,17 % vun de Eilannen in’n Pazifik. 0,14 % sünd Nakamen vun Indianers. 0,50 % hebbt sik sülven to noch annere Gruppen torekent. 0,51 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 1,62 % vun de Lüüd ansehn.
Arkaadsch-kyprisch
thumb|300px| De greekschen Dialekten. Arkaadsch in Gröön. Arkaadsch-kyprisch is en Dialekt vun de ooltgreeksche Spraak. He is in Arkadien un up de Insel Zypern (Kypros) snackt wurrn. Arkaadsch-kyprisch is ut de ole Wuddel vun dat Greeksch vun Mykene wussen. In Landstreken in Arkadien un up Zypern, de wiet af weern, hett düsse Spraakform överleevt, ofschoonst de Invaschoon vun de Dorers de ole Spraak meist utrott hett. Över den Dialekt is nich just veel bekannt. Literatuur is nich nableven, bloß Inschriften hefft sik funnen. Up Zypern is dat Arkaadsch-kyprisch bit hen to dat 3. Johrhunnert v. Chr. in en egen Kyprische Schrift schreven wurrn. Womöglich weer de Dialekt in de Kolonien vun Pamphylien nich wiet af vun dat Arkaadsch-kyprische.
Le Bouchage
Le Bouchage betekent
Kurtág
Kurtág is de Familiennaam von
Neutrino (Mehrdüdig Begreep)
Neutrino betekent
Lüttmoor
Lüttmoor is en Dörp in de Gemeen Leendaal in’n Landkreis Oosterholt, Neddersassen.
Geografie
De Oort liggt in dat Düvelsmoor. Dat Water ut dat Rebeed flütt över de Waterlööp von de Ole Worp, dat Karkenfleet un den Semkenfohrtkanaal na de Wümm un de Hamm hen af.
William A. Fraker
William A. Fraker (* 19. September 1923 in Los Angeles, Kalifornien; † 31. Mai 2010 in desülvige Stadt) was en US-amerikaanschen Kameramann un Speelbaas. För sien Arbeiten weer he sössmol för den Oscar vörslahn un tweemol is he för sien Levenswark ehrt worrn. In de Johren 1979 bit 1980, 1984 un 1991 bit 1992 is he Präsident vun de American Society of Cinematographers wesen.
Lüttmoor
Geografie
De Naveröörd sünd Lüningsee un Lüninghusen in’n Noorden, Worphusen in’n Noordoosten, Kloostermoor un Trupermoor in’n Süüdoosten, Falkenbarg un Moorhusen in’n Süden, Frankenborg in’n Westen un Worpheim in’n Noordwesten.
Historie
In’n Eersten Weltkrieg sünd dree Soldaten ut Lüttmoor fullen oder vermisst un in’n Tweten Weltkrieg 18.
Verwaltungsgeschicht
In de Franzosentied hett de Oort toeerst 1810 bet 1811 binnen dat Königriek Westfalen to de Mairie Törfmoor in’n Kanton Leendaal höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Leendaal in’n Kanton Leendaal.
De Oort hett vör 1885 to de Vaagdie Sankt Jürgen von dat Amt Leendaal tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n Kreis Oosterholt tohoopgahn is.
De Oort weer fröher en egen Gemeen. An’n 1. April 1937 is Lüttmoor Deel von de Gemeen Sankt Jürgen worrn, de mit de Gemeenreform in Neddersassen an’n 1. März 1974 an de Gemeen Leendaal kamen is.
Religion
Lüttmoor is evangeelsch-luthersch präägt un höört to dat Kaspel von de Jürgen-Kark in St. Jürgen.
De Doden warrt op’n Karkhoff Frankenborg begraven.
Kultur
Gedenktafeln för de Fullenen ut de twee Weltkrieg’ hängt in de Kark von Sankt Jürgen.
Weertschop un Infrastruktur
För Lüttmoor is de freewillige Füürwehr Sankt Jürgen mit tostännig.
Verkehr
Dör Lüttmoor löppt de Kreisstraat 8, de in’n Westen över Frankenborg, Wührn, Millbüern, Veerhusen un Nedderenn na Hu’e to geiht un in’n Oosten bi Trupermoor na de Landsstraat 133.
Jean Baptiste Alphonse Dechauffour de Boisduval
miniatur|hochkant=0.9|Jean-Baptiste Alphonse Dechauffour de Boisduval, 1874.
Saint-Jean-le-Vieux
Saint-Jean-le-Vieux betekent
Jean Baptiste Alphonse Dechauffour de Boisduval
Jean Baptiste Alphonse Dechauffour de Boisduval (* 17. Juni 1799 in Ticheville; † 30. Dezember 1879 ok dor) weer en franzöösch Insektenforscher, Lepidopteroloog, Botaniker un Dokter. Sien offiziell botanisch Autorenkürzel luut „ BOISD. “.
Leven
1828 kreeg Boisduval sien Doktertitel in Medizin. He hett völ nee Oorten vun Insekten beschreeven. As een vun de herutragen Bottervagelforscher vun Frankriek weer he ok Mitbegrünner vun de Société entomologique de France. An’ Anfang vun sien Loopbahn hett he sück ok mit Coleoptera befaat un hett mit Lacordaire un Latreille tosommenarbeit. He weer Kurator vun de Pierre François Marie Auguste Dejean-Sammlung in Paris un hett völ nee Oorten vun Käfern un Bottervagels beschreeven, de vun de Expeditschonen vun de Forschensscheep „Astrolabe“ vun Jean-François de Galaup, Baron de La Pérouse un de „Coquille“ vun Louis Isidore Duperrey sammelt wurrn weern.
Sammlungsmaterial
Dat beschreeven Material bleev aber gröttstendeels nich in Paris. So sünd de vun Boisduval beschreeven Elateridae hüüd in dat Natural History Museum in London un de Typen vun de Curculionidae in dat Naturhistorsch Museum in Brüssel. De Bottervagels wurrn an Charles Oberthür (1845–1924) verköfft. De Sphingidae sünd hüüd in dat Carnegie Museum of Natural History in Pittsburgh, Pennsylvania.
Wetenschaplich Warken
Boisduval hett, to’n Deel in Tosommenarbeit mit anner Forschers, wiet över 30 bedüüdend wetenschaplich Warken herutgeven.
1829 folg dat Wark „''Europaeorum lepidopterorum index methodicus (tableau méthodique des lépidoptères d’Europe). La même année, il commence la publication de l’Iconographie et histoire naturelle des coléoptères d'Europe''“.
De eerst Arbeiten hemm sück ok mit Käfern befaat, de he tosommen Pierre François Marie Auguste Dejean in de Iconographie et histoire naturelle des Coléoptères d'Europe rutbrocht hett. Dat Wark keem 1832 bit 1837 in Brüssel in mehreren Lieferungen herut.
En Klassiker wurr de Band över de Insekten, de vun de Forschensexpeditschoon mit de „Astrolabe“ sammelt wurrn (Jules Dumont d'Urville (Hrsg.) Voyage de l'Astrolabe. 'Faune entomologique de l'Océanie par le Dr Boisduval. Tome 1: Lepidoptères'' (1832); Tome 2 Coléoptères, Hémiptères, Orthoptères Névroptères, Hyménoptères et Diptères (1835)). Tosommen mit Adolphe de Graslin un Jules Pièrre Rambur publizeer he 1832 de „Collection iconographique et historique des chenilles d’Europe“, en wichtige Arbeit över de Schildlüüs. Ut de up Disteln un Fiegenkakteen (Opuntien) leven Cochenilleschildluus (Dactylopius coccus Costa oder Coccus cacti Linnaeus) wurr (neben anner Oorten) dormals de root Farvstoff Karmesin wunnen. De Schildluustucht weer in eenig Deelen vun Europa en wichtig Wertschaptstwieg.
De „Icônes historique des lépidoptères nouveaux ou peu connus. Collection… des papillons d'Europe nouvellement découverts… “ keemen van 1832 bit 1834 bi Roret in Paris herut.
För de Bottvervagelforschung dat seker wichtigst Wark weer dat (tosammen mit Guenée publizeert) Histoire Naturelle Des Insectes, dat van 1852 bit 1874 in mehreren Leeferungen rutkeem.
Aber ok de praktische Verwertung vun sien wetenschaplich Ergevnisse vun sien entomologisch Forschungen för den Gordenbau hemm hüm interessert. 1867 broch he dat Wark „Essai sur l’entomologie horticole, comprenant l'histoire des insectes nuisibles à l’horticulture avec l’indication des moyens propres à les éloigner ou à les détruire et l’histoire des insectes et autres animaux utiles aux cultures.“ herut, dat in de de Librairie d'Horticulture vun den E. Donnaud in Paris rutkeem.
Patronyme
As en vun de führen Bottervagelforscher vun de eerst Hälft vun dat 19. Johrhunnert wurr he vun völ lateren Kollegen dör dat Benennen vun Schmetterlingsoorten ehrt. Koçak & Koçak (2008) listen 20 Patronyme up, de sück hööftsächlich up verscheeden Gruppen vun de Dagbottervagels verdeelen. .
Lüttmoor
Verkehr
De nächste Autobahn is de Autobahn 27 (Afsnidd Bremen–Wasra). De Opfohrt 19 Horn-Leh liggt so twölv Kilometer in’n Süüdwesten von Lüttmoor an de Leendaler Heerstraat.
De nächsten Bahnhööv sünd so bi 13 Kilometer wied weg in’n Westen de Bahnhööv Hu’e un Oosterholt-Scharmbeek an de Bahnlien Bremen–Bremerhoben. De Bahnhoff Överneeland an de Bahnlien Hamborg–Bremen liggt ok good 13 Kilometer in’n Süden.
Greisch
Greisch betekent
Greisch is de Familiennaam von
Obama
Obama is de Familiennaam von
Obama betekent ok
Eggenberger
Eggenberger is de Familiennaam von
,
Kiek ok bi: Eggenberg, Egenberger.
Sainte-Agnès
Sainte-Agnès betekent
Sandilands
Sandilands is de Familiennaam von
Völklingen
Völklingen is en an de Saar liggend Middelstadt mit 39.374 Inwahner (Stand: 31. Dezember 2018) up en Flach van 67,07 km². Se is nah Saarbrücken de tweetgröttste Stadt in den Regionalverband Saarbrücken un, wenn man nah de Inwahnertall geiht, de veertgröttste Stadt van dat Saarland.
Eerste oorkundliche Erwähnungen
Völklingen wurr an’n 27. Oktober 822 as „Fulcolingas“ (afleit van den germaansch Roopnaam Fulko, neehochdüütsch Volko) eerstmals in en Oorkunn van den Durandis, den Viezkanzler van Ludwig de Fromme nömmt. De Bau van de Völklinger Kark St. Martin fallt noch in de Karolingertiet un betüügt de Funktschoon van den Oort as zentraal Karkplatz. En tweet Dokument van’n 14. April 999 överleefert, dat Kaiser Otto III. dat Goot Fulquelinga tosommen mit de Borg Saarbrücken un den Warndt den Bischop Adalbero II. van Metz to Lehen geev, de wedderum de Grafen van den ünneren Saargo dormit belehn dee.
San Ignacio
San Ignacio betekent
.
Aaft
thumb|right|En Aaftmarkt mit grote Utwahl in de spaansche Stadt Barcelona Ünner den Sammelbegreep Aaft warrt all Frücht un Saat vun tomeist mehrjohrige Strüker, Bööm un annere Planten tohopenfaat, de för den Minschen to’n Geneet egent sünd un tomeist roh eten warrn künnt.
Bedüden un Afgrenzen vun den Begreep
De Ünnerscheden vun Aaft un Grööntüüch is nich scharp afgrenzt. Tomeist stammt Aaft vun mehrjohrige Planten, wiel Gröönworen normalerwies vun eenjohrige Planten kummt. Butendem hett Aaft meist en högeren Zuckerandeel. Botaansch bekeken kummt Aaft ut de befrucht Blööt tostannen, Grööntüüch dorgegen entsteiht ut annere Plantendelen. Tomaten, Paprika, Zucchini, Körbsen un Gurken sünd woll ok Frücht, warrt aver normalerwies nich as Aaft ansehn vun wegen de fehlend Sööt btw. Süür. Man snackt hier vun Fruchtgrööntüüch, ofschoonst se na de Definitschoon baven ok to’t Aaft tellt warrn müssen. Rhabarber dorgegen is en Plantenstengel, de aver ok as Aaft verwennt warrt.
In’n Hannel is vundaag de wieter ünnen beschrevene Indelen na Karnaaft, Steenaaft usw. begäng. In de Botanik warrt ünner den Begreep Aaft dorgegen all wild wassend oder kultiveerten Frücht un Saat tosamenfaat, de in’n Allgemenen roh eten warrn künnt un en leeftallig söten oder süerlichen Smack opwiest. Wenn sik dat dorbi üm Saat hannelt, geevt se meist veel Kalorien un sünd düchtig nohrhaft. Wenn dat Frücht sünd, warrt de Saat tomeist nich miteten, man dat Fruchtfleesch mit hogen Waterandeel. De hebbt en lütteren Nehrweert, sünd aver tomeist riek an Vitaminen un Mineralstoffen.
Indelen
thumb|right|Aaftafdeel in en modernen Supermarkt In’n Goornbo un in’n Hannel warrt Aaft ünnerdeelt in Karnaaft, Steenaaft, Berenaaft, Schalenaaft, klassische Süüdfrücht, wietere exotische Frücht un Grööntüüch, dat as Aaft bruukt warrt.
Sorteert warrt de enkelten Frücht na verscheeden Hannelsklassen, na Grött un na Qualität.
Dorblangen warrt Aaft ok ünnerdeelt na „heemsch“ un importeerte Woren vun verscheeden Oort (t. B. as Flaagaaft, wenn dat mit’n Fleger transporteert worrn is) je no dem, woher dat Aaft kummt un woans dat transporteert worrn is. In jüngere Tiet warrt ok angeven, wenn Aaft ut bioloogschen Anbo stammt, wat denn as Qualitätsmarkmol sehn warrt. Bito gifft dat ok noch dat Wildaaft, dat aver vun’n Hannel kuum anbaden warrt.